# Уведомление за стартиране на производство по издаване на общ административен акт заповед на министъра на земеделието и храните за разрешаване на любителски риболов през тъмната част на денонощието в определени рибностопански обекти през 2024 година

На основание чл. 66 и следващите от Административнопроцесуалния кодекс Ви уведомявам за стартирането на производство по издаване на общ административен акт (заповед) на министъра на земеделието и храните за разрешаване на любителския риболов през тъмната част на денонощието в определени рибностопански обекти. Заповедта се издава на основание чл. 24, ал. 6 и ал. 9 от Закона за рибарството и аквакултурите (ЗРА) и се отнася за периода от 01 април до 01 ноември 2024 г., с изключение на периода на забраната по чл. 32, ал. 1 от ЗРА.

Уведомявам Ви, че може да участвате в производството като всички писмени предложения и възражения по проекта на общ административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 или на следния електронен адрес: office@iara.government.bg

**РЕПУБЛИКА БЪЛГАРИЯ**

Изпълнителна агенция по рибарство и аквакултури

**ОДОБРЯВАМ:**

 **КИРИЛ ВЪТЕВ**

 **МИНИСТЪР**

**ДО**

**МИНИСТЪРА НА ЗЕМЕДЕЛИЕТО И ХРАНИТЕ**

**КИРИЛ ВЪТЕВ**

**ЧРЕЗ:**

**ДОЦ. Д-Р ДЕЯН СТРАТЕВ**

**ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ**

**ДОКЛАД**

oт

д-р Николай Георгиев – изпълнителен директор на Изпълнителна агенция по рибарство и аквакултури (ИАРА)

**Относно**: Проект на заповед на министъра на земеделието и храните за разрешаване на любителския риболов през тъмната част на денонощието.

**УВАЖАЕМИ ГОСПОДИН МИНИСТЪР,**

Съгласно чл. 24, ал. 6 и ал. 9 от Закона за рибарството и аквакултурите (ЗРА) министърът на земеделието и храните, ежегодно разрешава любителският риболов през тъмната част на денонощието от брега в определени водни обекти по чл. 3, ал. 1, т. 1 и 2, от ЗРА, през всички дни на седмицата в периода от 01 април до 01 ноември, извън периода на забраната по чл. 32, ал. 1 от ЗРА. В тази връзка е подготвен проект на заповед на министъра на земеделието и храните с предложения за водоеми на територията на страната, в които да бъде разрешен любителския риболов през тъмната част на денонощието през 2024 г., изготвени от началниците на отделите „Рибарство и контрол“ на ИАРА.

Направените предложения в проекта на заповед включват водоеми от различни области на страната, с цел да бъде осигурен по-голям избор за любителите риболовци да могат да упражняват своето хоби, за което заплащат държавна такса за издаване на билет за любителски риболов.

**УВАЖАЕМИ ГОСПОДИН МИНИСТЪР,**

 Предвид гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс за издаване на общ административен акт - заповед за разрешаване на любителския риболов през тъмната част на денонощието в периода от 01 април до 01 ноември 2024 г., извън периода на забраната по чл. 32, ал. 1 в рибностопански обекти по чл. 3, ал. 1, т. 1 и т. 2, определени по реда на чл. 24, ал. 9 от ЗРА.

Проектът на заповед следва да бъде публикуван на електронните страници на Министерство на земеделието и храните и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед.

**С УВАЖЕНИЕ,**

**Д-Р НИКОЛАЙ ГЕОРГИЕВ**

**ИЗПЪЛНИТЕЛЕН ДИРЕКТОР НА ИАРА**

**ПРОЕКТ**

РЕПУБЛИКА БЪЛГАРИЯ

Министър на земеделието и храните

**З А П О В Е Д**

**№ РД ............................**

**гр. София,................2024 г.**

На основание чл. 24, ал. 6 и ал. 9 от Закона за рибарството и аквакултурите, чл. 3, ал. 1 и чл. 5, ал. 2 от Устройствения правилник на Министерство на земеделието и храните /Обн. ДВ. бр. 82 от 18.10.2019 г./, във връзка с осигуряване на повече възможности за любителите риболовци да упражняват своето хоби и с оглед необходимостта да се определят рибностопанските обекти, в които да се извършва любителски риболов през тъмната част на денонощието през 2024 г., както и одобрен доклад с рег. № …………………../………………… на изпълнителния директор на Изпълнителна агенция по рибарство и аквакултури

**Н А Р Е Ж Д А М:**

**І**. Разрешавам любителския риболов през тъмната част на денонощието само от брега, през всички дни на седмицата, в периода от 01 април до 01 ноември 2024 г., извън периода на забраната по чл. 32, ал. 1 от Закона за рибарството и аквакултурите, в следните рибностопански обекти на територията на страната:

**Област Благоевград**

* Баластриерен водоем Проевски, общ. Благоевград.

**Област Бургас**

* яз. Мандрa;
* яз. Порой;
* ез. Вая.

**Област Варна**

* р. Камчия.

**Област Велико Търново**

* яз. Александър Стамболийски;
* яз. Йовковци – любителският риболов е разрешен единствено извън санитарно-охранителната зона на водоема;
* р. Дунав в следните участъци:

- участък от ферибот – гр. Свищов с координати 43.622329°N, 25.350992°Е до СБА Свищов с координати 43.618127°N, 25.374397°Е;

- участък от лиман Свилоза с координати 43.6480887°N, 25.303817°Е до р. км 560 с координати 43.651534°N, 25.284720°Е;

* р. Росица, с. Ресен, от вливането на р. Негованка в р. Росица до моста;
* стари речни корита на река Янтра при:

гр. Полски Тръмбеш;

с. Раданово.

**Област Видин**

* яз. Кула, общ. Кула;
* яз. Полетковци, общ. Кула;
* яз. Рабиша;
* р. Дунав:
* от р. км 825 до р. км 810;
* от р. км 769 до р. км 764;
* от р. км 791 до р. км 789.

 **Област Враца**

* яз. Дъбника;
* яз. Мраморчица, общ. Враца;
* р. Дунав от р. км 706 до р. км 650.

**Област Габрово**

* яз. Александър Стамболийски.

 **Област Кюстендил**

* яз. Дренов дол, общ. Кюстендил;
* яз. Дяково, общ Дупница - любителският риболов е разрешен единствено извън санитарно-охранителната зона на водоема.

 **Област Кърджали**

 - яз. Кърджали;

 - яз. Студен кладенeц.

 **Област Ловеч**

* яз. Сопот;
* яз. Славяни „Кантон 5”, местности Горни и Долни Кайлък, землището на с. Славяни, общ. Ловеч.

 **Област Монтана**

 - р. Дунав в района от р. км 764 до р. км 706;

* яз. Огоста – от бреговата ивица на 200 метра от водовземната кула с координати 43.398965°N, 23.200534°E западно, през полуостров „Расника“ до района на „Живовската чешма“ с координати 43.388600°N, 23.159784°E.

 **Област Пазарджик**

* яз. Доспат.

**Област Перник**

* Руднични езера кв. Тева, гр. Перник;
* Езерето в с. Рударци;
* яз. Брезнишки извор.

 **Област Плевен**

* яз. Горни Дъбник, общ. Горни Дъбник;
* яз. Телиш, общ. Червен бряг;
* яз. Кайлъка;
* яз. Тотлебенов вал;
* р. Дунав от източната част на ферибота в гр. Никопол от р. км 598 до р. км 594 в землището на общ. Никопол;
* р. Дунав от р. км 618 при с. Дъбован до пристанище Загражден;
* р. Дунав от р. км 579 до р. км 575;
* р. Дунав – в продължение на 1 км от двете страни на пристанище Сомовит, с изключение на бреговата ивица на пристанището;
* р. Дунав от р. км 644 до р. км 640 в землището на общ. Долна Митрополия.

 **Област Пловдив**

* яз. Въча – любителският риболов е разрешен единствено извън санитарно-охранителната зона на водоема;
* яз. Климент;
* яз. Домлян.

 **Област Разград**

* яз. Бели Лом;
* яз. Пчелина 1;
* яз. Пчелина 2.

 **Област Русе**

* р. Дунав – землището на гр. Русе от бетонната площадка при входа на лимана на РККЗ - Русе с координати 43.845755°N, 25.943399°E до края на улица Мостова с координати 43.857126°N, 25.955472°E;
* р. Янтра – десния бряг в землището на гр. Бяла с координати 43.463842°N, 25.725058°E до моста на Кольо Фичето с координати 43.469624°N, 25.725693°N;
* р. Дунав – землището на гр. Мартен, от буна до стената на граничен пост с координати 43.914517°N, 26.068838°E до точка с координати 43.924898°N, 26.073531°E.

 **Област Силистра**

* р. Дунав от р. км 377 до р. км 376 (кейовата стена в дунавската градина на гр. Силистра);
* р. Дунав от р. км 433 до р. км 432 (кейовата стена на пристанище в гр. Тутракан).

 **Област Сливен**

* яз. Жребчево.

 **Област Смолян**

- яз. Доспат;

* яз. Въча - любителският риболов е разрешен единствено извън санитарно-охранителната зона на водоема;

- яз. Цанков камък.

 **Област София**

* яз. Душанци;
* яз. Огняново;
* яз. Искър - любителският риболов е разрешен единствено извън санитарно-охранителната зона на водоема;
* яз. Бебреш - любителският риболов е разрешен единствено извън санитарно-охранителната зона на водоема;
* яз. Мрамор.

 **Област Стара Загора**

* яз. Жребчево;
* яз. Копринка.

**Област** **Търговище**

* яз. Ястребино - любителският риболов е разрешен единствено извън санитарно-охранителната зона на водоема;
* яз. Съединение;
* яз. Царевци;
* яз. Красноселци.

**Област Хасково**

* яз. Орешец;
* яз. Тракиец.

**Област Шумен**

* яз. Тича – любителският риболов е разрешен единствено извън санитарно-охранителната зона на водоема.

**Област Ямбол**

* яз. Малко Шарково.

**II.** Любителският риболов през тъмната част на денонощието се извършва в следните часове:

 а) от 20:30 ч. до 06:00 ч. - за месец април;

 б) от 22:00 ч. до 05:00 ч. - за месеците май, юни и юли;

 в) от 21:00 ч. до 06:00 ч. - за месеците август, септември и октомври;

 г) от 00:00 до 06:30 ч. и от 18:30 ч. до 24:00 ч. на 1 ноември.

 **ІІІ.** Заповедта да се публикува на интернет страницата на Министерство на земеделието и храните и Изпълнителна агенция по рибарство и аквакултури.

 Географските координати са изписани в градуси и десетични части от градуса.

Настоящата заповед не отменя забраните и ограниченията на дейности в посочените водни обекти, въведени по силата на други нормативни и административни актове.

Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ѝ или в 14-дневен срок от отделните съобщения до лицата, участвали в производството пред административния орган.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО И ХРАНИТЕ:**

 **КИРИЛ ВЪТЕВ**